Evi Bøgenæs
Store norske leksikon,Språk og litteratur,Litteraturtyper,Barne- og ungdomslitteratur,Norsk barne- og ungdomslitteratur før 2000
Evi Bøgenæs var en norsk barne- og ungdomsbokforfatter. Hennes bøker er en sentral av historien om den norske ungpikeboka.
Hun debuterte med Aldri voksen. Fortælling for unge piker (1928). Mellom debuten og den siste ungdomsboka På glattisen (1974), ga hun ut minst en bok i året.Mellomkrigstidens ungpikebøker bød på en viss variasjon i sine drøftinger av hovedpersonenes livsvalg; noen skildret yrkeskvinner mens andre la vekt på familiesfæren. Bøgenæs' hovedpersoner er praktisk talt alltid orientert mot kjærlighet og forlovelser. Men bøkene har samtidig et solid reisverk av levende skildringer av hverdagsliv, småbysamfunn, mennesketyper og ikke minst, utfordringene unge kvinner av tiden møtte på.Et større alvor kommer inn i bøkene fra andre verdenskrig, med trilogien Toves hemmelighet (1943), Tove går i dekning (1946) og Tove arbeider videre (1947) som de mest kjente. Bøgenæs var også en av de første som skrev om hvordan det var å være barn av nazister etter krigen, i På den gale siden (1948). Les mer i Store norske leksikon Evi Bøgenæs i Norsk biografisk leksikon barne- og ungdomslitteratur ungpikebøker Litteratur Birkeland, Tone, Gunvor Risa og Karin Beate Vold: Norsk barnelitteraturhistorie, 3. utv. utg., 2018. ISBN 978-82-521-8857-8. Finn boka  Christensen, Bente: «Til gleden: Evi Bøgenes' ungpikebøker». I: Norsk litterær årbok 1989, 114-19 Meen, Heidi: "Hundre prosent kvinne" : ungpikeidealer i norske ungpikebøker fra 1930-tallet. Masteroppgave. 1999 Skre, Arnhild. «Kristin Østli i Evi Bøgenæs' roman 'Alt skjer i Juni'». I: Heltinner jeg har møtt. Schibsted forlag, 2005